**MINISTERUL APELOR ŞI PĂDURILOR**

**Direcţia Politici şi Strategii în Silvicultură**

Nr. ……………/ DI/ ……...2018

 Se aprobă,

 Director General

 Ilie MIHALACHE

**REFERAT DE APROBARE**

Potrivit art. 120 alin. (1) din Legea nr. 46/2008 – Codul silvic, republicată, cu modificările şi completările ulterioare, “ *personalul silvic de toate gradele este obligat să poarte, în exercițiul atribuțiilor de serviciu, uniforma și însemnele distinctive stabilite prin ordin al conducătorului autorității publice centrale care răspunde de silvicultură*”.

 Beneficiază de uniformă de serviciu personalul silvic angajat în structurile prevăzute la art. 2 din Ordonanţa de urgenţă a Guvernului nr. 59/2000 privind Statutul personalului silvic.

 Prezentul regulament stabilește totalitatea articolelor care compun uniforma de serviciu pentru personalului silvic. Uniforma de serviciu pentru personalul silvic se compune din: uniforma de reprezentare și uniforma de lucru.

 Specificațiile tehnice privind modelul uniformei de serviciu, perioada maximă de folosință și calitatea materialelor se stabilesc de fiecare structură prevăzută la art. 2 din Ordonanţa de urgenţă a Guvernului nr. 59/2000 privind Statutul personalului silvic, în vederea elaborării caietelor de sarcini.

 Perioada maximă de folosință a uniformei de serviciu este de 24 luni.

 Însemnele distinctive sunt reprezentate de ecuson. Pe ecuson se înscriu denumirea entității angajatoare și gradul și gradația profesională.

 Entitățile angajatoare pot fi:

a) autoritatea publică centrală care răspunde de silvicultură sau structura teritorială de specialitate a acesteia;

b) administratorii fondului forestier proprietate publică a statului și, după caz, structura/ocolul silvic/administrația parcului/baza experimentală.

c) structura de rang superior, dacă este constituită, și ocolul silvic de regim;

Gradele și gradațiile profesionale care se inscripționează pe ecuson sunt cele prevăzute în anexa la prezenta; gradației I îi corespund 3 stele, gradației 2 îi corespund două stele, iar gradației 3 îi corespunde o stea.

 Având în vedere cele prezentate, vă rugăm să fiţi de acord cu elaborarea proiectului de *ordin pentru aprobarea Regulamentului privind modelul uniformei de serviciu și a insemnelor distinctive ale personalului silvic.*

**DIRECTOR**

**DĂNUŢ IACOB**